01/07/2014 | Administración LocalMunicipal
Carballo
Aprobación definitiva da imposición e ordenación das taxas da Ordenanza fiscal n.º 22, reguladora das taxas pola utilización das instalacións deportivas municipais e a prestación de servizos deportivos nas mesmas

ANUNCIO ORDENANZAS Ordenanzas fiscais: imposición e ordenación Aprobación definitiva da imposición e ordenación das taxas da Ordenanza fiscal n.º 22, reguladora das taxas pola utilización das instalacións deportivas municipais e a prestación de servizos deportivos nas mesmas. O Pleno da Corporación, na sesión ordinaria do 28 de abril de 2014 adoptou, entre outros, o acordo seguinte: <<Primeiro. –Acordar a imposición das taxas pola utilización privativa e o aproveitamento especial das instalacións deportivas municipais, e pola prestación de servizos deportivos nas mesmas. Segundo. –Aprobar inicialmente a Ordenanza fiscal n.º 22, reguladora das taxas pola utilización privativa e o aproveitamento especial das instalacións deportivas municipais, e pola prestación de servizos deportivos nas mesmas, consonte ao texto anexo á presente proposta. Terceiro. –Abrir o período de exposición pública da devandita Ordenanza fiscal, consonte ao previsto nos arts.15 e seguintes do Real decreto lexislativo 2/2004, do 5 de marzo, polo que se aprobou o texto refundido da Lei reguladora das facendas locais, por un período de 30 días hábiles, a contar desde o día seguinte ao da inserción do anuncio de adopción do dito acordo no Boletín Oficial da Provincia, durante o cal todos os interesados poderán presentar cantas suxestións ou alegacións estimen convintes ao seu dereito. Cuarto. –Ordear a publicación deste acordo no B. O. P. e nun dos diarios de maior difusión na provincia. Quinto. –Advertir de que, de non se teren presentado alegacións durante o período antes sinalado, o presente acordo entenderase elevado a definitivo, sen precisar de novo acordo plenario, procedéndose á publicación do anuncio de tal aprobación definitiva no B. O. P., e entrando en vigor a imposición e a Ordenanza Fiscal n.º 22 ao día seguinte ao da devandita publicación. Sexto. –Na mesma data en que entre en vigor a Ordenanza fiscal n.º 22, quedará derrogada, e sen efecto algún, a Ordenanza n.º 22, dos prezos públicos pola utilización das instalacións deportivas municipais.>> Transcorrido o prazo do preceptivo trámite de información pública –B. O. P. n.º 88, do 12/05/2014– sen que se teñan presentado alegacións, en virtude do establecido nos arts.15 e seguintes do Real Decreto Lexislativo 2/2004, do 5 de marzo, polo que se aprobou o texto refundido da Lei reguladora das facendas locais, procédese a elevar o devandido acordo provisional a definitivo, publicando o texto íntegro da Ordenanza fiscal n.º 22, que dí o seguinte: <<ORDENANZA FISCAL N.º 22 ORDENANZA REGULADORA DAS TAXAS POLA UTILIZACIÓN DAS INSTALACIÓNS DEPORTIVAS MUNICIPAIS E A PRESTACIÓN DE SERVIZOS DEPORTIVOS ARTIGO 1.º.–FUNDAMENTO E NATUREZA.1.–A Lei 7/1985, do 2 de abril, reguladora das bases do réxime local, na súa redacción vixente operada pola Lei 27/2013, do 27 de decembro, de racionalización e sostibilidade da Administración local, recolle, no seu artigo 25.2. l), a competencia dos municipios na promoción do deporte e nas instalacións deportivas e de ocupación do tempo de lecer, en tanto que no artigo 26.1. c) establece como competencia obrigatoria para os municipios de máis de 20.000 habitantes, a dotación de instalacións deportivas de uso público.2.–Vista a referida competencia, este municipio, no uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das bases do réxime local, e ao abeiro do disposto nos artigos 2.1 e), da facultade recoñecida no artigo 57, e das previsións contidas nos artigos 20 a 27 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e pola Lei 8/1989, do 13 de abril, de taxas e prezos públicos, acorda establecer as taxas pola utilización privativa e o aproveitamento especial das instalacións deportivas municipais, e pola prestación de servizos deportivos nas mesmas, que se rexerán pola presente Ordenanza e polo previsto na Normativa de uso das instalacións deportivas, escolas deportivas municipais, outras actividades e as entidades e clubes deportivos do Concello de Carballo. ARTIGO 2.º.–FEITO IMPOÑIBLE. SUPOSTOS DE NON SUXECIÓN.1.–Constitúen o feito impoñible desta taxa: a) A utilización das instalacións deportivas municipais que se atopen incluidas nas tarifas especificadas no artigo 6. b) A prestación ou a recepción dos seus servicios anexos, complementarios, ou que sexan prestados nas mesmas, segundo se detalla nas tarifas especificadas no artigo 6.2.–Non estarán suxeitas: a) A utilización das instalacións deportivas ás que non se lles teña establecido tarifa específica no artigo 6. b) A realización de actividades ou servizos deportivos aos que non se lles teña establecido tarifa no artigo 6 e que non sexan susceptibles do establecemento dun prezo público, ou, séndoo, non o teñan establecido. ARTIGO 3.º.–SUXEITOS PASIVOS.1.–Son suxeitos pasivos da taxa, a título de contribuíntes, as persoas físicas ou xurídicas que utilicen as instalacións deportivas municipais. Tamén terán a consideración de contribuíntes as asociacións ou entidades que soliciten a utilización das instalacións para os seus afiliados.2.–Nos supostos de utilización por menores de 16 anos, terá a condición de suxeito pasivo o pai ou titor legal dos mesmos, ao que se emitirá a liquidación correspondente. ARTIGO 4.º.–RESPONSABILIDADE. En materia de responsabilidade, estarase ao disposto na Lei Xeral Tributaria e na normativa que a desenvolva ou substitúa. ARTIGO 5.º.–DEIVINDICACIÓN.1.–Nos supostos de aboamento, a obriga de contribuir nacerá desde a solicitude de admisión ao abono.2.–Nos supostos de realización de cursos, a obriga de contribuir nacerá desde a solicitude de admisión ao mesmo, ao se constituir a taxa coma de depósito previo.3.–Nos supostos de utilización sen abono das instalacións, ou da prestación dos servizos previstos no artigo 6.º, a obriga de contribuir nacerá desde a solicitude de entrada ou admisión ao recinto deportivo, por constituirse esta taxa coma de depósito previo ao desfrute da instalación ou servizo solicitado. Non obstante, cando por causas non imputables ao demandante, non puidera chegar a se desfrutar o uso da instalación ou a prestación efectiva do servizo, o usuario terá dereito á devolución do importe previamente depositado.4.–Non se esixirá o depósito previo ás asociacións e entidades que teñan subscrito algún convenio co Concello no que se estableza un xeito diferente de cumprimento das obrigas de pagamento. O devandito convenio deberá atoparse subscrito con anterioridade á pretensión de uso das instalacións por parte dos entes citados. Do contrario, o depósito previo será esixible ata que esista o convenio ao efecto. Artigo 6.º.–TARIFAS.1.–Normas comúns. As referencias a importes por hora ou mes, entenderanse referidas á tarifa por fracción excedente, isto é, o redondeo dos excesos sobre da fracción tarifable redondearase sempre por exceso á fracción inmediatamente superior.2.–Tarifas de aboamento. Establécese un réxime especial de desfrute das instalacións e recepción dos servizos que nelas se prestan, consistente no aboamento anual para tal fin, que outorga aos contribuintes que elixan este réxime algunhas tarifas reducidas a cambio da súa fidelización coma usuario habitual, nos termos establecidos na Normativa de uso das instalacións deportivas, escolas deportivas municipais, outras actividades e as entidades e clubes deportivos do Concello de Carballo, e consonte á seguinte táboa de tipos de aboamento: 2.1.–Cota de matrícula: 20,00 € 2.2.–Abono individual (de 18-59 anos): 16,31 €/mes 2.3.–Abono individual xove (ata 18 anos): 13,04 €/mes 2.4.–Abono familiar: As tarifas correspondentes a cada tipo de abono familiar son: a) Cónxuxes: 21,74 €/mes b) Fillos menores de 18 anos. + 0,00 € (por cada un dos fillos) c) 1.º fillo de 18 anos a menores de 22 anos. + 6,50 € (por cada un dos fillos) d) 2.º fillo e posteriores de 18 anos a menores de 22 a. + 3,25 € (por cada un dos fillos) e) 1.º fillo de 22 anos a menores de 25 anos. + 9,00 € (por cada un dos fillos) f) 2.º fillo e seguintes de 22 anos a menores de 25 a. + 4,50 € (por cada un dos fillos) Cando unha familia teña máis dun fillo entre as idades de 18 anos a menores de 25 anos, a tributación será acumulativa entre as tarifas do apartado 2.4. c), d), e) e f), é dicir, se existe máis dun fillo, aboarase polo de maior idade a tarifa superior do seu grupo de idade, e, polos de menor idade, a tarifa inferior do seu respectivo grupo de idade. Só se poderán aboar, pois, acumulándoas á tarifa básica do apartado a), como máximo, a tarifa do apartado c) ou e), e, a maiores, a tarifa do apartado d) ou f), segundo proceda.2.5.–Abono a partires de 60 anos: 13,04 €/mes 2.6.–Abono colectivos desfavorecidos: 9,78 €/mes 2.7.–Abono de mañá: 14,13 €/mes 2.8.–Expedición primeira tarxeta: 3,11 € 2.9.–Expedición tarxeta por perda ou deterioro: 3,11 €/tarxeta.3.–Utilización dos pavillóns polideportivos.3.1.–Campo ou pista central. a) Categorías inferiores (benxamín, alevín, cadetes e xuvenís): 8,00 €/hora b) Categorías junior e senior: 15,00 €/hora 3.2.–Pistas A/B/C laterais. a) Categorías inferiores (benxamín, alevín, cadetes e xuvenís): 5,00 €/hora b) Categorías junior e senior: 12,00 €/hora 3.3.–Celebración de maratóns deportivos: 350,00 €/día 3.4.–Actividades deportivas ou extradeportivas singulares: 600,00 €/día 4.–Utilización dos campos de fútbol.4.1.–Campo de futbol 11 a) Con luz: 40,00 €/hora b) Sen luz: 25,00 €/hora 4.2.–Campo de futbol 7 a) Con luz: 30,00 €/hora b) Sen luz: 15,00 €/hora 4.3.–Realización de maratóns deportivos: 800,00 €/día 4.4.–Actividades deportivas ou extradeportivas singulares: 1.200,00 €/día 5.–Servizos: Actividades dirixidas.5.1.–Actividades dirixidas na sala de actividades.1 día. a) Aboados: 3,12 €/mes b) Non aboados: 6,25 €/mes 5.2.–Actividades dirixidas na sala de actividades.2 días a) Aboados: 6,25 €/mes b) Non aboados: 12,50 €/mes 5.3.–Actividades dirixidas na sala de actividades.3 días a) Aboados: 9,38 €/mes b) Non aboados: 18,75 €/mes 5.4.–Sala de fitness: 5.4.1.–Aboados: a) Aboados adultos ou xoven maior de 16 anos: 6,50 €/mes b) Aboado familar, por cada un dos membros que o utilicen maiores de 16 anos: 6,50 €/mes 5.4.2.–Non aboados (maiores de 16 anos): 37,75 €/mes.6.–Utilización das piscinas.6.1.–Instalacións do complexo r/Vila de Noia. Entradas individuais. a) Entrada xoven (ata 18 anos): 2,00 €. b) Entrada adulto (18-59 anos): 3,50 €. c) Entrada maiores de 60 anos: 2,50 €. 6.2.–Instalacións do complexo r/Carballo Calero. Entradas individuais. a) Entrada xoven (ata 18 anos): 1,50 €. b) Entrada adulto (18-59 anos): 2,75 €. c) Entrada maiores de 60 anos: 1,75 €. 6.3.–Aluguer de rúa de piscina en calquera complexo: 45,00 €/hora.7.–Servizos e actividades nas piscinas.1.–Cursos de natación para bebés, 1 día (por curso e mes): a) Aboados: 12,40 €/mes b) Non aboados: 31,00 €/mes 2.–Cursos de natación para nenos, de 1 día (por curso e mes): a) Aboados: 2,60 €/mes b) Non aboados: 6,50 €/mes 3.–Cursos de natación para nenos, de 2 días (por curso e mes): a) Aboados: 5,20 €/mes b) Non aboados: 13,00 €/mes 4.–Cursos de natación para nenos, de 3 días (por curso e mes): a) Aboados: 7,80 €/mes b) Non aboados: 19,50 €/mes 5.–Cursos de adultos, de 1 día (por curso e mes): a) Aboados: 3,12 €/mes b) Non aboados: 7,80 €/mes 6.–Cursos de adultos, de 2 días (por curso e mes): a) Aboados: 6,25 €/mes b) Non aboados: 15,60 €/mes 7.–Cursos de adultos, de 3 días (por curso e mes): a) Aboados: 9,36 €/mes b) Non aboados: 23,40 €/mes 8.–Cursos de natación para maiores de 60 anos, de 1 día (por curso e mes): a) Aboados: 2,60 €/mes b) Non aboados: 6,50 €/mes 9.–Cursos de natación para maiores de 60 anos, de 2 días (por curso e mes): a) Aboados: 5,20 €/mes b) Non aboados: 13,00 €/mes 10.–Cursos de natación para maiores de 60 anos, de 3 días (por curso e mes): a) Aboados: 7,80 €/mes b) Non aboados: 19,50 €/mes 11.–Cursos de natación terapéutica, 2 días (por curso e mes): a) Aboados: 10,40 €/mes b) Non aboados: 26,00 €/mes 12.–Cursos de aquafitness, 1 día (por curso e mes): a) Aboados: 5,20 €/mes b) Non aboados: 13,00 €/mes 13.–Cursos de aquafitness, 2 días (por curso e mes): a) Aboados: 10,40 €/mes b) Non aboados: 26,00 €/mes 14.–Cursos de aquafitness, 3 días (por curso e mes): a) Aboados: 15,60 €/mes b) Non aboados: 39,00 €/mes 15.–Cursos de matronatación, 1 día (por curso e mes): a) Aboados: 5,20 €/mes b) Non aboados: 13,00 €/mes 16.–Cursos de matronatación, 2 días (por curso e mes): a) Aboados: 10,40 €/mes b) Non aboados: 26,00 €/mes 8.–Circuito de motor de Bértoa.8.1.–Pola reserva dunha xornada completa para adestramento ou competición federada: 250 €/xornada 8.2.–Pola reserva dunha xornada completa para uso extradeportivo: 400 €/xornada ARTIGO 7.º.–NORMAS DE XESTIÓN E RECADACIÓN.1.–O pagamento da taxas pola entrada individual nas piscinas realizarase antes da entrada á instalación, en metálico.2.–O pagamento da taxa polas utilizacións previstas nos apartados 3, 4, 6 e 8 do artigo 6, realizarase dentro dos tres días naturais seguintes ao da entrega da solicitude de reserva, ingresando a liquidación ou autoliquidación nas contas de recadación que se indiquen na carta de pagamento. Do contrario, entenderase desistido da solicitude, sen máis trámite. No suposto de renuncia á solicitude, se ésta se producise alomenos con 24 horas de antelación á hora de inicio concedida para a reserva, procederá a devolución do importe satisfeito. Se se producise fóra do dito prazo, non procederá a devolución, salvo que a instalación, por petición doutro solicitante, puidera ser efectivamente utilizada.3.–Nos supostos de alta como aboado, o pagamento da cota de matrícula, a primeira mensualidade, e o custe de expedición da primeira tarxeta, serán aboados mediante autoliquidación e ingreso bancario, debendo xuntarse o xustificante do seu ingreso á solicitude de aboamento para que se tramite a mesma.4.–As cotas mensuais de aboamento serán de obrigada domiciliación bancaria, para o cal deberán completarse os datos da orde de domiciliación xunto coa solicitude de alta como aboado. A Administración xirará os cobros de xeito anticipado, nos primeiros 5 días da súa respectiva mensualidade. No caso de non cumprimentarse a orde de obrigada domiciliación, non se dará curso á solicitude de admisión como aboado.5.–A taxa pola expedición dunha nova tarxeta, por perda o u deterioro da inicialmente facilitada, serán xiradas incorporándose á liquidación da mensualidade seguinte á data da súa expedición. De causar baixa o abonado antes da dita mensualidade, xirarase liquidación tan só polo importe da renovación da tarxeta.6.–O Concello poderá subscribir convenios de colaboración en materia de xestión e recadación tributaria das taxas reguladas na presente Ordenanza con entidades, institucións e organizacións representativas dos suxeitos pasivos co fin de simplificar o cumprimento das obrigas formais e materiais derivadas das mesmas. En especial, as entidades que se atopen incluidas nos programas de subvención en exercicio da actividade de fomento á práctica deportiva –relativos aos gastos ordinarios do seu funcionamento–, suxeitaranse ao réxime de liquidación administrativa posterior á deivindicación das taxas, de xeito que se practicará unha liquidación anual dos usos realizados, con posterioridade ao fin de cada tempada, cuxo prazo de pagamento se suspenderá automáticamente até a concesión da subvención anual para o sostemento dos gastos de funcionamento ordinario das mesmas, compensándose, no seu caso, co importe da subvención concedida. DISPOSICIÓN DERRADEIRA. A presente Ordenanza Fiscal entrará en vigor ao día seguinte ao da publicación do anuncio da súa aprobación definitiva no Boletín Oficial da Provincia.>> Carballo, 19 de xuño de 2014. O ALCALDE Asdo.: Evencio Ferrero Rodríguez